ਬੋਮਰਿਲੂ
ਬੋਮਰਿਲੂ 2006 ਦੀ ਇੱਕ ਤੇਲਗੂ ਭਾਸ਼ਾ ਦੀ ਰੋਮਾਂਟਿਕ ਕਾਮੇਡੀ ਫੈਮਲੀ ਡਰਾਮਾ ਫ਼ਿਲਮ ਹੈ ਜੋ ਭਾਸਕਰ ਦੁਆਰਾ ਨਿਰਦੇਸ਼ਤ ਕੀਤੀ ਗਈ ਹੈ ਅਤੇ ਨਿਰਮਾਣ ਦਿਲ ਰਾਜੂ ਦੁਆਰਾ ਕੀਤਾ ਗਿਆ ਹੈ। ਫ਼ਿਲਮ ਵਿੱਚ ਸਿਧਾਰਥ, ਜੇਨੇਲੀਆ ਡੀਸੂਜ਼ਾ, ਪ੍ਰਕਾਸ਼ ਰਾਜ ਅਤੇ ਜਯਸੁਧਾ ਹਨ। ਫ਼ਿਲਮ ਦੀ ਬਾਕਸ ਆਫਿਸ ਦੀ ਸਫਲਤਾ ਤੋਂ ਬਾਅਦ ਇਹ ਤਾਮਿਲ ਵਿੱਚ ਸੰਤੋਸ਼ ਸੁਬਰਾਮਨੀਅਮ (2008), ਬੰਗਾਲੀ ਵਿੱਚ ਭਲੋਬਾ ਭਲੋਬਾਸਾ (2008) ਅਤੇ ਓਡੀਆ ਵਿੱਚ ਡਰੀਮ ਗਰਲ (2009) ਦੇ ਰੂਪ ਵਿੱਚ ਮੁੜ ਬਣਾਈ ਗਈ ਸੀ। ਇਹ ਫ਼ਿਲਮ ਮੁੱਖ ਤੌਰ 'ਤੇ ਇੱਕ ਪਿਤਾ ਅਤੇ ਬੇਟੇ ਦੇ ਰਿਸ਼ਤੇ ਦੇ ਦੁਆਲੇ ਘੁੰਮਦੀ ਹੈ, ਜਿਸ ਵਿੱਚ ਪਿਤਾ ਆਪਣੇ ਬੇਟੇ ਦੀ ਬਹੁਤ ਜ਼ਿਆਦਾ ਚਿੰਤਾ ਅਤੇ ਉਸ ਦੀ ਜ਼ਿੰਦਗੀ ਵਿੱਚ ਦਖਲਅੰਦਾਜ਼ੀ ਕਰਦਾ ਹੈ ਉਸ ਦੇ ਦਬਾਅ ਪਾਉਣ ਨਾਲ ਬੇਟੇ ਦੇ ਦਿਲ 'ਚ ਪਿਤਾ ਪ੍ਰਤੀ ਕੜਵਾਹਟ ਪੈਦਾ ਹੁੰਦੀ ਹੈ। ਇਹ ਫ਼ਿਲਮ 9 ਅਗਸਤ 2006 ਨੂੰ ਭਾਰਤ ਵਿੱਚ ਰਿਲੀਜ਼ ਹੋਈ। ਫ਼ਿਲਮ ਨੇ ਹੋਰ ਪ੍ਰਮੁੱਖ ਅਵਾਰਡਾਂ ਦੇ ਨਾਲ ਨਾਲ ਸਾਊਥ ਫ਼ਿਲਮਫੇਅਰ ਅਵਾਰਡ ਜਿੱਤੇ। ਫ਼ਿਲਮ ਦੀ ਸਫਲਤਾ ਨੇ ਇਸ ਦੇ ਪ੍ਰਮੁੱਖ ਸਮੇਂ ਬਾਕਸ ਆਫਿਸ 'ਤੇ ਕਈ ਰਿਕਾਰਡ ਤੋੜ ਦਿੱਤੇ ਅਤੇ ਸਭ ਤੋਂ ਵੱਧ ਕਮਾਈ ਕਰਨ ਵਾਲੀ ਤੇਲਗੂ ਫ਼ਿਲਮਾਂ ਵਿਚੋਂ ਇੱਕ ਸੀ।